پچیراګام کې د نیاګانو او روغتیایی کمېټو دوه ورځنی ټرینیګ پای ته ورسېد. نن پنجشنبه د روان ۱۴۴۵ سپوږمیز کال د محرم الحرم د میاشتې په ۲۴مه نېټه د د پچیراګام په بربرې سیمه کې د نیاګانو او روغتیایی کمېټو دوه ورځنی ټرینګ، چې د ختیځ وزن د لومړنیو مرستو مدیریت په همغږۍ سره پیل شوی و، پای ته ورسېد. د لومړنیو مرستو د نیاګانو او روغتیایی کمېټو په دې دوه ورځنی ټرینیګ کې ګډونوالو ته په لومړۍ ورځ د افغانی سرې میاشتې د غورځنګ، د رضاکار په مسولیت، له ټولنې د رضاکار په همغږۍ او په سیمه کې د لومړنیو مرستو په رامنځته کولو معلومات ور کړل شی او د ټرینیګ په دویمه ورځ د ساری ناروغیو او وقایې، په بېړنیو حالاتو کې د اوبو پاک ساتل، روغتیایی پاملرنې عامولو او د واکسین د معافیت اړوند معلومات ور کړل شول ؛ تر څو د افغانی سرې میاشتې رضاکاران د لومړنیو روغتیایی مرستو اړوند پېښو ته په وخت ځان ورسوی. په یاد ټرینیګ کې ۳۰ کسانو ګډون درلود او همدارنګه د ختیځ زون د لومړنیو روغتیایی مرستو سیمه ییز مدیر ډاکټر شیرآغا هم له یاد ټرینیګ څخه لیدنه وکړه. د یادولو وړ ده، چې افغانی سره میاشت هڅه کوی، تر څو په لرې پرتو ولسوالیو او کلیو کې د پېښځپلو د کړاونو د کمولو په موخه د ځایی نیاګانو او روغتیایی کمېټو په مرسته اړمنو وګړو ته په وخت لومړنۍ روغتیایی مرستې ورسوی.